《郯城任侍御东庄八景 其四 孝冢寒烟》
明代·林光

巍巍孤冢出郯东，孝妇千年有此封。官府每因谗口误，皇天终是血城通。

寒烟几换清明节，老树空摇花信风。华表摧残碑剥落，行人还解说于公。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。